Návrh uznesenia vlády Slovenskej republiky 

k návrhu na uzavretie Zmluvy medzi Slovenskou republikou a Slovinskou republikou
o zamedzení dvojitého zdanenia a zabránení daňovému úniku v odbore daní z príjmov a z majetku

Číslo uznesenia:
Zo dňa:
Číslo materiálu:
Predkladateľ: podpredseda vlády a minister financií 

V l á d a

A.	s ú h l a s í

A.1.	s uzavretím Zmluvy medzi Slovenskou republikou a Slovinskou republikou o zamedzení dvojitého zdanenia a zabránení daňovému úniku v odbore daní z príjmov a z majetku (ďalej len "Zmluva");

	A.2.	s tým, že jej Zmluva nebude po podpise znovu predložená;

B.	o d p o r ú č a

	prezidentovi Slovenskej republiky

	B.1.	podpísať Zmluvu
alebo
splnomocniť predsedu vlády Slovenskej republiky a ako alternátov podpredsedu vlády a ministra financií Slovenskej republiky, ministra zahraničných vecí Slovenskej republiky, štátneho tajomníka Ministerstva financií Slovenskej republiky, štátneho tajomníka Ministerstva zahraničných vecí Slovenskej republiky na podpis Zmluvy s výhradou ratifikácie;

	B.2.	ratifikovať podpísanú Zmluvu po vyslovení súhlasu Národnej rady Slovenskej 		republiky;

	

Národnej rade Slovenskej republiky

B.3.	rozhodnúť, že ide o Zmluvu podľa článku 7 ods. 5 Ústavy Slovenskej republiky a táto má prednosť pred zákonmi;

C.	 p o v e r u j e  

	predsedu  vlády Slovenskej republiky

C.1.	predložiť Zmluvu po jej podpise Národnej rade Slovenskej republiky na 		vyslovenie súhlasu a na rozhodnutie, že ide o zmluvu podľa čl. 7 ods. 5     Ústavy Slovenskej republiky, ktorá má prednosť pred zákonmi;

podpredsedu vlády a ministra financií Slovenskej republiky a ako alternáta ministra zahraničných vecí Slovenskej republiky

C.2.	odôvodniť návrh na vyslovenie súhlasu so Zmluvou v Národnej rade Slovenskej republiky;

D.	u k l a d á
	
podpredsedovi vlády a ministrovi financií Slovenskej republiky

D.1.	požiadať ministra zahraničných vecí Slovenskej republiky vykonať príslušné opatrenia súvisiace s nadobudnutím platnosti Zmluvy; 

D.2.	požiadať ministra zahraničných vecí Slovenskej republiky zabezpečiť uverejnenie Zmluvy v Zbierke zákonov Slovenskej republiky;

	D.3.	zabezpečiť vykonávanie Zmluvy po nadobudnutí jej platnosti.

Vykonajú:	predseda vlády Slovenskej republiky 
		podpredseda vlády a minister financií Slovenskej republiky
		minister zahraničných vecí Slovenskej republiky

Na vedomie:	prezident  Slovenskej republiky  
		predseda Národnej rady Slovenskej republiky